CELEX: 62010CN0161
Language: lv
Date: 2010-04-06 00:00:00
Title: Lieta C-161/10: Lūgums sniegt prejudiciālu nolēmumu, ko 2010. gada 6. aprīlī iesniedza Tribunal de grande instance de Paris (Francija) — Olivier Martinez, Robert Martinez/Sabiedrība MGN Ltd.

5.6.2010   
            
            
               LV
            
            
               Eiropas Savienības Oficiālais Vēstnesis
            
            
               C 148/21
            
         Lūgums sniegt prejudiciālu nolēmumu, ko 2010. gada 6. aprīlī iesniedza Tribunal de grande instance de Paris (Francija) — Olivier Martinez, Robert Martinez/Sabiedrība MGN Ltd.
   
   (Lieta C-161/10)
   2010/C 148/33
   Tiesvedības valoda — franču
   
      Iesniedzējtiesa
   
   
      Tribunal de grande instance de Paris
   
   
      Lietas dalībnieki pamata procesā
   
   
      Prasītāji: Olivier Martinez, Robert Martinez
   
   
      Atbildētāja: Sabiedrība MGN Limited
   
   
      Prejudiciālie jautājumi
   
   Vai Padomes 2000. gada 22. decembra Regulas (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (1) 2. pants un 5. panta 3. punkts ir jāinterpretē tādējādi, ka tie piešķir jurisdikciju dalībvalsts tiesai izskatīt prasību par personas tiesību aizskārumu, kas, kā tiek apgalvots, ir noticis, ievietojot informāciju tiešsaistē un/vai fotogrāfijas interneta vietnē, kuras tiek publicētas citā dalībvalstī, ko veic sabiedrība, kas atrodas šajā otrajā dalībvalstī, vai pat trešā dalībvalstī, bet katrā ziņā dalībvalstī, kas nav pirmā dalībvalsts:
   
               —
            
            
               ar nosacījumu, ka interneta vietne ir pieejama šajā pirmajā dalībvalstī,
            
         
               —
            
            
               tikai gadījumā, kad starp aizskārumu un pirmo valsti pastāv pietiekama, būtiska un nozīmīga saikne, un, ja tā ir, vai šī saikne var izrietēt no:
               
                           —
                        
                        
                           strīdīgās interneta vietnes apmeklējuma biežuma pirmajā dalībvalstī kā absolūtas vērtības vai relatīvas vērtības, ņemot vērā kopējo šīs interneta vietnes apmeklējuma skaitu,
                        
                     
                           —
                        
                        
                           personas, kura sūdzas par savu personas tiesību aizskārumu, vai, vispārīgāk runājot, attiecīgo personu dzīvesvietas vai pilsonības,
                        
                     
                           —
                        
                        
                           valodas, kurā ir izplatīta strīdīgā informācija, vai jebkura cita elementa, kas liecina par interneta vietnes redaktora nolūku vērsties konkrēti pie pirmās dalībvalsts iedzīvotājiem;
                        
                     
                           —
                        
                        
                           vietas, kurā ir notikuši apgalvotie notikumi, un/vai ir izdarīti tiešsaistē ievietotie fotouzņēmumi;
                        
                     
                           —
                        
                        
                           citiem kritērijiem?
                        
                     
         
      (1)  OV L 12, 1. lpp.